CELEX: 52001PC0583
Language: fi
Date: 2001-10-12
Title: Ehdotus: neuvoston päätös Euroopan atomienergiayhteisön puolesta esitettävästä vastaväitteestä varaumaan, jonka Pakistanin islamilainen tasavalta on tehnyt liittyessään yleissopimukseen ydinaineiden turvajärjestelyjä koskevista toimista

Avis juridique important

|

52001PC0583

Ehdotus: neuvoston päätös Euroopan atomienergiayhteisön puolesta esitettävästä vastaväitteestä varaumaan, jonka Pakistanin islamilainen tasavalta on tehnyt liittyessään yleissopimukseen ydinaineiden turvajärjestelyjä koskevista toimista  /* KOM/2001/0583 lopull. */  

Ehdotus: NEUVOSTON PÄÄTÖS Euroopan atomienergiayhteisön puolesta esitettävästä vastaväitteestä varaumaan, jonka Pakistanin islamilainen tasavalta on tehnyt liittyessään yleissopimukseen ydinaineiden turvajärjestelyjä koskevista toimista(komission esittämä)PERUSTELUTKansainvälisen atomienergiajärjestön pääjohtaja ilmoitti 20. lokakuuta 2000 tallettajan ominaisuudessa, että Pakistanin islamilainen tasavalta oli tallettanut 12. syyskuuta 2000 liittymiskirjan, joka koskee maan liittymistä ydinaineiden turvajärjestelyjä koskevista toimista tehtyyn yleissopimukseen, ja että yleissopimus oli tullut voimaan Pakistanin osalta 12. lokakuuta 2000. Kaikki EU:n jäsenvaltiot sekä Euratom ovat yleissopimuksen sopimuspuolia. Pakistan talletti liittymiskirjan täydennettynä julistuksella, jossa todetaan muun muassa, että maa "ei katso 2 artiklan 2 kappaleen sitovan itseään, koska se pitää kysymystä ydinaineen kotimaisesta käytöstä ja varastoinnista sekä kotimaassa tapahtuvasta kuljetuksesta mainitun yleissopimuksen soveltamisalaan kuulumattomana".Yleissopimuksen 2 artiklan 2 kappaleessa määrätään, että joitakin poikkeuksia lukuun ottamatta yleissopimusta sovelletaan myös rauhanomaisiin tarkoituksiin käytettävään ydinaineeseen sen ollessa kotimaisessa käytössä tai varastossa ja sitä kotimaassa kuljetettaessa. Pakistanin antaman julistuksen vuoksi yleissopimuksen velvoitetta, jonka mukaan sopimusvaltion on ydinaineen varkauden tai muun laittoman haltuunoton tapahtuessa toimittava minkä tahansa valtion pyynnöstä yhteistyössä ja avustettava mahdollisimman suuressa määrin kyseisen ydinaineen takaisinotossa ja suojelussa, ei näin ollen sovellettaisi Pakistaniin sen kotimaisessa käytössä olevien ydinaineiden osalta. Pakistanin ei myöskään tarvitsisi panna täytäntöön yleissopimuksen 7 artiklan edellyttämiä tärkeitä säännöksiä rauhanomaisiin tarkoituksiin käytettävän ydinaineen kotimaiseen käyttöön, varastointiin tai kuljetukseen liittyvissä rikostapauksissa. Yleissopimuksen 7 artikla edellyttäisi, että Pakistanin olisi kansallisessa lainsäädännössään tehtävä rangaistaviksi useat teot, kuten ydinaineen laiton hallussapito, käyttö, siirto, muuntaminen, siitä luopuminen tai sen levittäminen, milloin tämä on omiaan aiheuttamaan vakavia vammoja tai vahinkoja, ydinainevarkaus tai -ryöstö sekä ydinaineen hankkiminen kavalluksella tai muulla petollisella hankinnalla.Varauman täytäntöönpano merkitsisi sitä, että niitä yleissopimuksen artikloja, jotka liittyvät 5 artiklan 1 ja 2 kappaleessa määrättyihin yhteistyö- ja avustamisvelvoitteisiin sekä tiettyjen tekojen tekemiseen rangaistaviksi ja niiden aiheuttamien mahdollisten vaarojen vähentämiseen, ei enää olisi pakollista soveltaa Pakistanin kotimaisessa käytössä olevien ydinaineiden osalta. Sopimusvaltion sitoutuminen näihin toimiin on kuitenkin olennaisen tärkeä osa yleissopimuksen tarkoitusta ja päämäärää. Tämä käy selväksi myös yleissopimuksen johdanto-osasta, jossa todetaan nimenomaisesti, että yleissopimuksen yhtenä tärkeänä tavoitteena on välttää ydinaineen laittoman haltuunoton ja käytön aiheuttamat mahdolliset vaarat ja että on tärkeätä pikimmiten saada aikaan asianmukaiset ja tehokkaat toimet näistä rikoksista rankaisemisen varmistamiseksi. Lisäksi painotetaan ydinaineeseen kohdistuvien turvajärjestelyjen tärkeyttä silloin, kun sitä käytetään, varastoidaan ja kuljetetaan kotimaassa. Näin ollen, vaikka yleissopimuksessa ei kielletäkään yksittäisten tai yleisten varaumien tekemistä, EU:n jäsenvaltioiden ja Euratomin olisi edellä esitetyn perusteella yleissopimuksen sopimuspuolina vastustettava Pakistanin tekemää varaumaa, koska se on ristiriidassa yleissopimuksen tarkoituksen ja päämäärän kanssa, ja kunkin sopimuspuolen olisi esitettävä vastaväite erikseen. Jotta vastaväitteillä olisi tarvittava oikeusvaikutus, on tärkeää, että ne jätetään 20. lokakuuta 2001 mennessä [1].[1]  Päivämäärä on yleissopimuksen tallettajana toimivan Kansainvälisen atomienergiaviraston vahvistama. Valtiosopimusoikeutta koskevan Wienin yleissopimuksen 20 artiklan 5 kappaleen mukaan varauma katsotaan hyväksytyksi, jos sitä koskevia vastaväitteitä ei ole esitetty kahdentoista kuukauden kuluessa sen tiedoksi antamisesta.Euratomin perustamissopimuksen ja erityisesti sen 101 artiklan toisen kohdan nojalla komissiolla on valtuudet esittää vastaväite Euratomin puolesta vasta kun se on saanut siihen neuvoston hyväksynnän. Komissio ehdottaa, että neuvosto hyväksyy hyvissä ajoin oheisen päätöksen, jolla valtuutetaan komissio esittämään Euroopan atomienergiayhteisön puolesta vastaväite edellä mainitun, Pakistanin islamilaisen tasavallan tekemän varauman johdosta.Ehdotus: NEUVOSTON PÄÄTÖS Euroopan atomienergiayhteisön puolesta esitettävästä vastaväitteestä varaumaan, jonka Pakistanin islamilainen tasavalta on tehnyt liittyessään yleissopimukseen ydinaineiden turvajärjestelyjä koskevista toimistaEUROOPAN UNIONIN NEUVOSTO, jokaottaa huomioon Euroopan atomienergiayhteisön perustamissopimuksen ja erityisesti sen 101 artiklan toisen kohdan,ottaa huomioon komission ehdotuksen [2][2]  EYVL C ..., ..., s. ...sekä katsoo seuraavaa:(1) Euroopan atomienergiayhteisö on sopimuspuolena ydinaineiden turvajärjestelyjä koskevista toimista tehdyssä yleissopimuksessa.(2) Pakistanin islamilainen tasavalta on liittyessään kyseiseen yleissopimuksen 12 päivänä syyskuuta 2000 tehnyt varauman, jonka mukaan se muun muassa ei katso kyseisen yleissopimuksen 2 artiklan 2 kappaleen sitovan itseään.(3) Tällainen varauma herättää epäilyksiä siitä, onko Pakistanin islamilainen tasavalta kaikilta osin sitoutunut yleissopimuksen tarkoitukseen ja päämäärään,ON PÄÄTTÄNYT SEURAAVAA:1 artiklaKomissio valtuutetaan esittämään Euroopan atomienergiayhteisön puolesta liitteenä oleva teksti Kansainvälisen atomienergiajärjestön pääjohtajalle, joka toimii ydinaineiden turvajärjestelyjä koskevista toimista tehdyn yleissopimuksen tallettajana, vastaväitteen esittämiseksi varaumaan, jonka Pakistanin islamilainen tasavalta on tehnyt edellä mainitun yleissopimuksen 2 artiklan 2 kappaleen osalta liittyessään yleissopimukseen 12 päivänä syyskuuta 2000.Tehty Brysselissä [...]Neuvoston puolestaPuheenjohtajaLIITEEuroopan atomienergiayhteisö on tutkinut tarkoin julistuksen, jonka Pakistanin islamilainen tasavalta on antanut ydinaineiden turvajärjestelyjä koskevista toimista tehdyn yleissopimuksen 2 artiklan 2 kohdan osalta liittyessään kyseiseen yleissopimukseen.Euroopan atomienergiayhteisö vastustaa edellä mainittua varaumaa, jonka Pakistanin islamilaisen tasavallan hallitus on tehnyt ydinaineiden turvajärjestelyjä koskevista toimista tehtyyn yleissopimukseen, koska varauma asettaa kyseenalaiseksi Pakistanin sitoutumisen kyseisen yleissopimuksen tarkoitukseen ja päämäärään.Tämä vastaväite ei estä yleissopimuksen voimaantuloa Euroopan atomienergiayhteisön ja Pakistanin islamilaisen tasavallan välillä.